
ΠΕ ΡΙΕΧΟΜΕ ΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

Κύρωση του Οργανισμού του Ευαγούς Ιδρύματος, που εδρεύει στην 
Κάρυστο, με την επωνυμία «Ίδρυμα Κυβέλης Γεωργίου Μπουρ- 
νιά», η σύσταση του οποίου εγκρίθηκε με το αριθ. 668/ 
9.10.1970 Β.Δ/γμα (Α/228) περιλαμβάνεται στην αριθ. 
6840/7.7.1970 πράξη του Συμβολαιογράφου Αθηνών Σωτη¬ 
ρίου Κ. Μεντζέλου, η οποία τροποποιήθηκε και συμπληρώθηκε 
με την αριθ. 142/12.9.1991 πράξη της συμβολαιογράφου 


Καλλιθέας Μαρίας Κ. Ζαμπλάρα. 1 

ΜΗΤΡΟΠΟΛΙΤΟΥ ΣΥΡΟΥ ΔΩΡΟΘΕΟΥ ΣΤΕΚΑ - ΕΡΜΟΥ- 
ΠΟΛΗ ΣΥΡΟΥ» και κύρωση του οργανισμού αυτού. 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Προσαρμογή του ΟΕΥ της Κοινότητας Ελαφοχωρίου Ν. Καβάλας 

στις διατάξεις του Ν. 1586/86. 3 

Έγκριση του Ειδικού Κανονισμού Λιμένα Θήρας αριθμ. 35 «Περί 

Αχθοφορικών Δικαιωμάτων του Λιμένα Θήρας». 4 

Τροποποίηση και προσαρμογή του Οργανισμού Εσωτερικής Υπηρε¬ 
σίας της Κοινότητας Βαλτερού Ν. Σερρών. 5 


Διορθώσεις Σφαλμάτων 

Διόρθωση σφαλμάτων στην απόφαση με αριθ. Φ.121/Β3/1872/ 
14.4.1992 του Υπουργού Εθν. Παιδείας που αφορά κοστολό¬ 
γηση των δωρεάν διατιθεμένων συγγραμμάτων στους φοιτητές 
Α.Ε.Ι. για τα ακαδημαϊκά έτη 1990-91 και 1991-1992. . 6 

ΠΡΟΕ ΔΡΙΚΑ ΔΙΑΤΑ ΓΜΑΤΑ 

(1) 

Κύρωση του Οργανισμού του Ευαγούς Ιδρύματος, που εδρεύει στην Κά¬ 
ρυστο, με την επωνυμία «Ίδρυμα Κυβέλης Γεωργίου Μπουρνιά», η 
σύσταση του οποίου εγκρίθηκε με το αριθ. 668/9.10.1970 Β.Δ/ 
γμα (Α/228) περιλαμβάνεται στην αριθ. 6840/7.7.1970 πράξη 
του Συμβολαιογράφου Αθηνών Σωτηρίου Κ. Μεντζέλου, η οποία 
τροποποιήθηκε και συμπληρώθηκε με την αριθ. 142/12.9.1991 
πράξη της συμβολαιογράφου Καλλιθέας Μαρίας Κ. Ζαμπλάρα. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις συμβολαιογραφικές πράξεις: α) υπ’ αριθ. 6840/7.7.1970 
του συμβολαιογράφου Αθηνών, Σωτηρίου Κ. Μεντζέλου, με την οποία 
οι Γεώργιος Π. Μπουρνιάς και Βασίλειος Γ. Μπουρνιάς, κάτοικοι Αθη¬ 
νών, με δωρεά εν ζωή, συνέστησαν στην πόλη της Καρύστου Εύβοια, 
Ευαγές Ίδρυμα, με την επωνυμία «Ίδρυμα Κυβέλης Γεωργ. Μπουρ- 
νιά» και β) υπ’ αριθ. 142/12.9.1991 της συμβολαιογράφου Καλλιθέας 
Μαρίας Κων. Ζαμπλάρα, με την οποία οι παραπάνω ιδρυτές (Γεώργιός 
Π. Μπουρνιάς και Βασίλειος Γ. Μπουρνιάς) του εν λόγω ιδρύματος, 


προέβησαν στην τροποποίηση και συμπλήρωση ορισμένων διατάξεων 
της 

πιο πάνω συστατικής πράξεως. 

2. Τα άρθρα: α) 98 του Α.Ν. 2039/39, β) 101 του Εισαγωγικού 
Νόμου του Αστικού Κώδικα, γ) 110 του Αστικού Κώδικα και δ) του 12 
της συστατικής πράξεως, περί τροποποιήσεως και συμπληρώσεώς της. 

3. Το αριθ. 24/18.9.1991 έγγραφο του ιδρύματος Κυβέλης Γεωρ¬ 
γίου Μπουρνιά. 

4. Το αριθ. Η. 6491/14.11.1991 έγγραφο του Υπουργείου Εθνι¬ 
κής Παιδείας και θρησκευμάτων. 

5. Την αριθ. 40/10.12.1991 γνωμοδότηση του Συμβουλίου Εθνι¬ 
κών Κληροδοτημάτων. 

Με πρόταση των Υπουργών Οικονομικών και Εθνικής Παιδείας και 
θρησκευμάτων, αποφασίζουμε: 

Άρθρο μόνο. 

Κυρώνουμε τον Οργανισμό Διοικήσεως και διαχειρίσεως του Ευα¬ 
γούς Ιδρύματος με την επωνυμία «Ίδρυμα Κυβέλης Γεωργίου Μπουρ- 
νιά», η σύσταση του οποίου εγκρίθηκε με το Β.Δ. 668/9.10.1970 
(ΦΕΚ Α 228) περιλαμβάνεται στην αριθ. 6840/7.7.1970 πράξη του 
συμβολαιογράφου Καλλιθέας Μαρίας Κ. Ζαμπλάρα και αποτελείται 
από δεκατρία (13) άρθρα που καταχωρίζονται παρακάτω: 

ΟΡΓΑΝΙΣΜΟΣ 

Διοικήσεως και διαχειρίσεως του Ευαγούς Ιδρύματος με την επωνυ¬ 
μία «ΙΔΡΥΜΑ ΚΥΒΕΛΗΣ ΓΕΩΡΓ. ΜΠΟΥΡΝΙΑ». 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «Ίδρυμα Κυβέλης Γεωργ. 
Μπουρνιά» που συστήθηκε από τους Γεώργιο Π. Μπουρνιά και Βασίλειο 
Γ. Μπουρνιά εις μνήμη της Κυβέλης συζύγου Γεωργ. Μπουρνιά και 
των απογόνων της με την αριθ. 6840/7.7.1970 δωρητήρια πράξη του 
συμβολαιογράφου Αθηνών Σωτηρίου Κ. Μεντζέλου και εγκρίθηκε με το 
Β.Δ. αριθ. 668/9.10.1970 (ΦΕΚ Α. 228), τροποποιήθηκε δε και συ¬ 
μπληρώθηκε με την αριθ. 142/12.9.91 πράξη της συμβολαιογράφου 
Καλλιθέας Μαρίας Κ. Ζαμπλάρα, αποτελεί νομικό πρόσωπο ιδιωτικού 
δικαίου και διέπεται από τις διατάξεις των παραπάνω πράξεων (συστα¬ 
τικής και τροποποιητικής), του παρόντος Οργανισμού, του Α.Ν. 2039/ 
39, όπως κάθε φορά ισχύει ο νόμος αυτός και των διαταγμάτων που εκ- 
δόθηκαν σε εκτέλεση του νόμου τούτου. 

2. Έδρα του ιδρύματος είναι η πόλη της Καρύστου Εύβοιας. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο την επωνυμία του ιδρύματος και στο μέσον αυτής 
την έδρα, το έτος εγκρίσεως της συστάσεώς του και κάτω απ’ αυτό την 
ημερομηνία «19 ΜαΤου». 

Άρθρο 2. 

Σκοπός. 

Α) Σκοπός του ιδρύματος είναι η παροχή οικονομικής βοήθειας (υπο¬ 
τροφίας), σε αποφοίτους της Ιατρικής Σχολής των Ελληνικών Πανεπι¬ 
στημίων, καταγομένους από την περιοχή του τέως Δήμου Καρύστου 
(περιλαμβάνοντος το Δήμο Καρύστου, τις Κοινότητες Καλυβιών, Γρα- 
μπιάς, Μάλων, Αετού και όλες τις Κοινότητες περιοχής Καβοντόρου), 

των οποίων οι γονείς είναι εγκατεστημένοι εντός της περιοχής αυτής και 
με την απαραίτητη προϋπόθεση οι υποψήφιοι υπότροφοι να έχουν φοιτή¬ 
σει στο Δημοτικό Σχολείο, Γυμνάσιο και Λύκειο στις δύο πρώτες τάξεις 
του, της περιοχής Καρύστου όπως περιγράφεται παραπάνω. 

; Η οικονομική βοήθεια (υποτροφία) θα παρέχεται κατά την ακόλουθη 
'σειρά: 

α) Στους απόφοιτους της Ιατρικής Σχολής των Ελληνικών Πανεπι¬ 
στημίων, που επιθυμούν να ειδικευθούν παράλληλα και στην αιματολο¬ 
γία και στην έρευνα για την αντ ιμετώπιση των ασθενειών του αίματος. 

β) Ομοίως ως άνω ανεξαρτήτως ειδικότητας για την απόκτηση ανώ¬ 
τερης επιστημονικής και πρακτικής μορφώσεως. 

γ) Εφόσον επί διετία από της δημοσιεύαεως του παρόντος οργανισμού 
στην Εφημερίδα της Κυβερνήσεως δεν χορηγηθεί υποτροφία σύμφωνα 
με τις παραπάνω α) και β) περιπτώσεις, μπορεί με τους όρους και προϋ¬ 
ποθέσεις του παρόντος άρθρου να χορηγηθεί υποτροφία σπουδών στον 
υποψήφιο που θα συγκεντρώσει το μεγαλύτερο αριθμό μορίων, στις γε¬ 
νικές εξετάσεις λυκείων για την εισαγωγή στα τμήματα Ιατρικής των 
Σχολών Επιστημών Υγείας των Πανεπιστημίων της χώρας, πάντοτε 
κατά την κρίση της Διοικούσας Επιτροπής, η οποία θα λαμβάνει υπόψη 
της παράλληλα και την οικονομική και κοινωνική θέση των υποψηφίων. 

Β) Η δυνατότητα διαθέσεως από την Διοικούσα Επιτροπή του Ιδρύ¬ 
ματος στο Δήμο Καρύστου συμβολικού ποσού μέχρι του 1 /4 του κεφα¬ 
λαίου του, του εμφανιζομένου στον προϋπολογισμό του έτους 1992, για 
να αποτελέσει έναυσμα για την συγκέντρωση του απαιτουμένου ποσού 
με την συμμετοχή όλων των συμπολιτών και άλλων φορέων, που θα 
βοηθήσει στην άμεση αγορά χώρου για την κατασκευή νέου Νεκροτα¬ 
φείου εκτός της πόλεως Καρύστου. 

Η Διοικούσα Επιτροπή του ιδρύματος θα καθορίζει με απόφασή της 
σε συνεργασία με το Δήμο Καρύστου, το χρόνο και το ποσό για τον πα¬ 
ραπάνω σκοπό, το οποίο (ποσό) εν πάση περιπτώσει θα βρίσκεται στα 
όρια του πιο πάνω περιορισμού. 

Άρθρο 3. 

Περιουσία - Πόροι. 

1. Περιουσία του ιδρύματος αποτελεί το ποσό των δρχ. 6.624.000 
όπως εμφαίνεται στον εγκεκριμένο προϋπολογισμό του έτους 1992, και 
κάθε άλλη περιουσία, κινητή ή ακίνητη που κατά οιονδήποτε τρόπο θα 
περιέλθει στο ίδρυμα (από κληρονομιά, δωρεά κ.λπ.). 

2. Πόροι του ιδρύματος είναι τα εισοδήματα (τόκοι) από το παρα¬ 
πάνω ποσό. 

Άρθρο 4. 

Διοίκηση. 

1. Το ίδρυμα διοικείται από επταμελή Διοικούσα Επιτροπή, που απο- 
τελείται από τους κάθε φορά: 

α) Δήμαρχο Καρύστου, ως Πρόεδρο, αναπληρούμενο από τον Αντι- 
δήμαρχο. 

β) Επικεφαλής του δεύτερου μειοψηφίσαντος Συνδυασμού Δημοτικού 
Συμβούλου, ως Αντιπρόεδρο, αναπληρούμενο από τον πλειοψηφίσαντα 
Δημοτικό Σύμβουλο του Συνδυασμού του. 

γ) Πρόεδρο του Δημοτικού Συμβουλίου Καρύστου, ως μέλος, ανα¬ 
πληρούμενο από ένα Δημοτικό Σύμβουλο της επιλογής του Δημοτικού 
Συμβουλίου. 

δ) Πρόεδρο της Κοινότητας Καλυβιών (περιοχής Καρύστου), ως μέ¬ 
λος, αναπληρούμενο από το Γραμματέα της Κοινότητας. 

ε) Πρόεδρο του Συλλόγου Επαγγελματοβιοτεχνών Καρύστου, ως μέ¬ 
λος, αναπληρούμενο από το Γραμματέα του ίδιου Συλλόγου. 

στ) Ειρηνοδίκη Καρύστου ή Πρόεδρο Πρωτοδικών, ως μέλη σε περί¬ 
πτωση δημιουργίας Πρωτοδικείου στην Κάρυστο, αναπληρούμενους 
από τους Γραμματείς των και 

ζ) Αρχαιότερο ιατρό εκ των Διευθυντών Κλινικών του Νοσοκομείου 
Καρύστου, αναπληρούμενο από τον αρχαιότερο ιατρό. 

2. Τα μέλη της Διοικούσας Επιτροπής ορίζουν με πράξη τους, έπειτα 
από ψηφοφορία το Γραμματέα και τον Ταμία. 

3. Σε περίπτωση αποποιήσεως, παραιτήσεως, εκπτώσεως, ανικανό¬ 
τητας, θανάτου ή αντικαταστάσεως, για οποιοδήποτε νόμιμο λόγο, κά¬ 
ποιου από τα μέλη της Διοικούσας Επιτροπής, η κενή θέση συμπληρώ¬ 
νεται με απόφαση των υπολοίπων μελών, σύμφωνα με τις διατάξεις του 
άρθρου 99 του Α.Ν. 2039/39. 

4. Η Διοικούσα Επιτροπή συνεδριάζει τακτικά κάθε τρίμηνο και 
έκτακτα όποτε το ζητήσει ο Πρόεδρος ή δύο από τα μέλη της, με γραπτή 


αίτησή τους προς τον Πρόεδρο, πάντοτε όμως έπειτα από πρόσκληση 
του Προέδρου. 

5. Η Διοικούσα Επιτροπή βρίσκεται σε απαρτία όταν τα παρόντα 
μέλη είναι περισσότερα από τα απάντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο αναπληρωτής του και ο Αντι¬ 
πρόεδρος ή ο αναπληρωτής του. 

6. Οι αποφάσεις της Διοικούσας Επιτροπής λαμβάνονται κατά πλειο- 
ψηφΐα των παρόντων μελών και σε περίπτωση ισοψηφίας υπερισχύει η 
γνώμη με την οποία συντάσσεται ο Πρόεδρος. 

7. Σε περίπτωση που κάποιο μέος της Διοικούσας Επιτροπής απου¬ 
σιάζει αδικαιολόγητα από τέσσερις (4) συνεχείς συνεδριάσεις, θεωρείται 
ότι έχει παραιτηθεί και η κενή θέση αυτού συμπληρώνεται κατά τα ορι¬ 
ζόμενα στην παρ. 3 του παρόντος άρθρου. 

8. Σε κάθε συνεδρίαση της Διοικούσας Επιτροπής τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
απ’ αυτή, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη της Διοικούσας Επιτροπής προσφέρουν τις υπηρεσίες τους 
χωρίς αμοιβή. 

Δικαιούνται όμως οδοιπορικών ή άλλων εξόδων που δαπάνησαν για 
την εκτέλεση υπηρεσίας του ιδρύματος εφόσον έγιναν έπειτα από ειδική 
εντολή της Διοικούσας Επιτροπής και αποδεικνύεται ότι πραγματοποιή¬ 
θηκαν νόμιμα. 

Άρθρο 5. 

Αρμοδιότητες Διοικούσας Επιτροπής. 

1. Η Διοικούσα Επιτροπή διοικεί και διαχειρίζεται την περιουσία του 
ιδρύματος και γενικά αποφασίζει για κάθε θέμα που αφορά στη διοίκηση 
και στη λειτουργία του, τη διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πράξεως του πα¬ 
ρόντος οργανισμού του Α.Ν. 2039/39 και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου, καθώς και των λοι¬ 
πών σχετικών νόμων και διαταγμάτων. 

2. Η Διοικούσα Επιτροπή ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Εύ¬ 
βοιας) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β.Δ/τος(ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

6) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6. 

Αρμοδιότητες Προέδρου. 

1. Ο Πρόεδρος της Διοικούσας Επιτροπής του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που οριόζεται 
απ’ αυτόν και εγκρίνεται με απόφαση της Διοικούσας Επιτροπής. 

β) Συγκαλεί τη Διοικούσα Επιτροπή σε τακτικές και έκτακτες συνε¬ 
δριάσεις, κηρύσσει την έναρξη και λήψη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη της Διοικούσας 
Επιτροπής τρεις (3) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει, θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4033 


ντων μελών της; Διοικούσας Επιτροπής. 

δ) Εισηγείται στη Διοικούσα Επιτροπή τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος της Διοικούσας Επιτροπής. 

ε) Αλληλογραφεί με τις Αρχές και υπογράφει και όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεΐα και έλεγχο στο προσωπικό του ιδρύματος, εκτελεί 
τις αποφάσεις της Διοικούσας Επιτροπής και ενεργεί σύμφωνα με τις ει¬ 
δικές εξουσιοδοτήσεις και εντολές αυτής. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
της Διοικούσας Επιτροπής που ορίζεται με απόφαση αυτής. 

Άρθρο 7. 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών της Διοικούσας Επιτρο¬ 
πής. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από τη Διοικούσα Επιτροπή (λόγω ειδικών συνθηκών), να βοηθεί- 
ται από υπάλληλο του ιδρύματος, την ευθύνη όλμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος της Διοικούσας Επιτροπής που ορίζεται με απόφαση αυτής. 

Άρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση της Διοικούσας Επιτροπής 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στη Διοικούσα 
Επιτροπή των σχεδίων προϋπολογισμού, απολογισμού και ισολογισμού 
του ιδρύματος. 

2. Τον Ταμία, όταν απουσιάζει ή κωλύεται αναπληρώνει άλλο μέλος 
της Διοικούσας Επιτροπής που ορίζεται με απόφαση αυτής. 

Άρθρο 9. 

Επιλογή και ανακήρυξη υποτρόφων. 

1. Δικαίωμα υποτροφίας έχουν οι συγκεντρώνοντες τα περιγραφό- 
μενα στο άρθρο 2 του παρόντος προσόντα κατά την αναγραφόμενη σ’ 
αυτό σειρά. 

2. Η επιλογή και ανακήρυξη των υποτρόφων γίνεται κατά την κρίση 
της Διοικούσας Επιτροπής, σύμφωνα με τις διατάξεις της συστατικής 
πράξεως του ιδρύματος, του παρόντος οργανισμού, του Α,Ν. 2039/39 
και του από 18.8.1941 Καν. Δ/τος (ΦΕΚ 286/Α/23.8.1941). 

3. Το ποσό της μηνιαίας υποτροφίας κάθε υποτρόφου και ο αριθμός 
των υποτρόφων καθορίζονται με απόφαση της Διοικούσας Επιτροπής 
στην αρχή κάθε Ακαδημαϊκού έτους ανάλογα με το ύψος των καθαρών 
εσόδων του ιδρύματος και τις ανάγκες ενός μέσου φοιτητή, πάντοτε 
όμως μέσα στα όρια που ορίζονται από τις διατάξεις της συστατικής 
πράξεως του ιδρύματος, του άρθρου 54 του Α.Ν. 2039/39 και του άρ¬ 
θρου 28 του από 18.8.1941 Καν. Δ/τος. 


4. Οι υποτροφίες καταβάλλονται στους δικαιούχους μέχρι τη λήψη 
του πτυχίου τους, σύμφωνα με τις διατάξεις των άρθρων 22, 24, 25, 
26 και 27 του από 18.8.1941 Καν. Δ/τος (ΦΕΚ 286/Α/23.8.1941) 
και του άρθρου 55 του Α.Ν. 2039/39, όπως αυτό τροποποιήθηκε με το 
άρθρο 10 του Ν. 1583/1985. 

5. Η χορήγηση της υποτροφίας διακόπτεται όταν συντρέχουν οι 
προϋποθέσεις που ορίζονται από τις διατάξεις της συστατικής πράξεως 
του ιδρύματος και του άρθρου 29 του παραπάνω Καν. Δ/τος, οι οποίες 
διαπιστώνονται, με πράξη της Διοικούσας Επιτροπής του ιδρύματος, 
που έχει υποχρέωση να παρακολουθεί την όλη πορεία των σπουδών των 
υποτρόφων και να αξιώνει απ’ αυτούς την υποβολή, κάθε έτος, αποδει¬ 
κτικών στοιχείων της επιδόσεώς τους. 

Άρθρο 10. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσιεύσεως στην Εφημερίδα της Κυβέρνησης του σχετικού Π. 
Δ/τος εγκρίσεως της συστάσεως του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση της Διοικούσας Επιτροπής που λαμβάνεται στην πρώτη συ¬ 
νεδρίασή της. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 11. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων της Διοικούσας Επιτροπής. 

γ) Βιβλίο λογιστικής παρακολουθήσεως στο οποίο καταχωρίζονται 
με χρονολογική σειρά και με λογιστική τάξη, όλα τα έσοδα και έξοδα 
του ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζονται τα ονό¬ 
ματα των υποτρόφων, η σχολή που φοιτούν, ο χρόνος και το ποσό της 
υποτροφίας κάθε υποτρόφου και τα λοιπά στοιχεία, τα οποία ορίζονται 
από τις διατάξεις του άρθρου 34 του από 18.8.1941 Καν. Δ/τος. 

ε) Βιβλίο - μητρώο χορηγήσεως οικονομικών ενισχύσεων και βρα¬ 
βείων. 

στ) Στελέχη αριθμημένων διπλοτύπων αποδείξεων εισπράξεως και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, η Διοικούσα Επι¬ 
τροπή αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχειρί- 
σεως της περιουσίας του ιδρύαμτος και της εκτελέσεως των σκοπών 
του. 

Άρθρο 12. 

Τροποποίηση Οργανισμού. 

1. Οι ιδρυτές επιφυλάσσουν στους εαυτούς του το δικαίωμα της τρο- 
ποποιήσεως από κοινού και συμπληρώσεως των διατάξεων του παρό¬ 
ντος Οργανισμού. Και σε περίπτωση που δεν υπάρχει ο ένας από τους 
ιδρυτές το δικαίωμα τούτο περιέρχεται αποκλειστικά στον άλλο. 

2. Όταν εκλείψει και ο άλλος ιδρυτής ο οργανισμός του ιδρύματος 
μπορεί να τροποποιηθεί ή να συμπληρωθεί με Προεδρικό Διάταγμα, 
σύμφωνα με τις διατάξεις των άρθρων 98 του Α.Ν. 2039/39 και 110 
και 119 του Αστικού Κώδικα, ύστερα από πρόταση της Διοικούσας 
Επιτροπής αυτού. 

Άρθρο 13. 

Διάλυση του ιδρύματος - 

Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διαλύσεως του ιδρύματος για οποιοδήποτε λόγο, η 
περιουσία του περιέχεται στο Ελληνικό Δημόσιο για την εκτέλεση του 
ίδιου σκοπού. 

Στους Υπουργούς Οικονομικών και Εθνικής Παιδείας και Θρησκευ¬ 
μάτων αναθέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 19 Ιουνίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΦΛΙΑΣ 


Έγκριση σύστασης του κοινωφελούς ιδρύματος με την επωνυμία «ΔΩ- 

ΡΟΘΕΙΟΝ ΚΟΙΝΩΦΕΛΕΣ ΙΔΡΥΜΑ ΥΠΟΤΡΟΦΙΩΝ ΜΗΤΡΟ¬ 
ΠΟΛΙΤΟΥ ΣΥΡΟΥ ΔΩΡΟΘΕΟΥ ΣΤΕΚΑ - ΕΡΜΟΥΠΟΛΗ ΣΥ¬ 
ΡΟΥ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 15588/15.5.1990 συστατική πράξη που συντάχθηκε 
ενώπιον του συμβολαιογράφου Ερμούπολης Σύρου Μαξΐμου Ιωάννου 
Ταλασλή όπως τροποποιήθηκε και κωδικοποιήθηκε με την πράξη αριθ. 
16828/21.1.1992 του ίδιου συμβολαιογράφου, με την οποία ο Σεβα- 
σμιότατος Μητροπολίτης Σύρου - Τήνου - Άνδρου - Κέας - Μήλου και 
Μυκόνου Δωρόθεος Στέκας του Αντωνίου σύστησε κοινωφελές ίδρυμα 
με την επωνυμία «ΔΩΡΟΘΕΙΟΝ ΚΟΙΝΩΦΕΛΕΣ ΙΔΡΥΜΑ ΥΠΟΤΡΟ¬ 
ΦΙΩΝ ΜΗΤΡΟΠΟΛΙΤΟΥ ΣΥΡΟΥ ΔΩΡΟΘΕΟΥ ΣΤΕΚΑ - ΕΡΜΟΥ- 
ΠΟΑΗ ΣΥΡΟΥ» και με έδρα την Ερμούπολη Σύρου. 

2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 4.2.1992 γνωμοδότηση του Συμβουλίου Εθνικών Κλη¬ 
ροδοτημάτων. 

Με πρόταση των Υπουργών Οικονομικών, και Εθνικής Παιδείας και 
θρησκευμάτων, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΔΩΡΟΘΕΕΙΟΝ ΚΟΙΝΩΦΕΛΕΣ ΙΔΡΥΜΑ ΥΠΟΤΡΟΦΙΩΝ 
ΜΗΤΡΟΠΟΛΙΤΟΥ ΣΥΡΟΥ ΔΩΡΟΘΕΟΥ ΣΤΕΚΑ - ΕΡΜΟΥΠΟΛΗ 
ΣΥΡΟΥ», που έγινε από το Σεβασμιώτατο Μητροπολίτη Σύρου - Τήνου 
- Άνδρου - Κέας - Μήλου και Μυκόνου Δωρόθεο Στέκα του Αντωνίου 
με την αριθ. 15588/15.5.1990 πράξη του Συμβολαιογράφου Ερμού¬ 
πολης Σύρου Μαξΐμου Ιωάννου Ταλασλή, όπως τροποποιήθηκε και κω- 
δικοποιήθηκε με την πράξη αριθ. 16828/21.1.1992 του ίδιου συμβο¬ 
λαιογράφου. Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουργών Οικονο¬ 
μικών και Εθνικής Παιδείας και Θρησκευμάτων και διέπεται από τις 
διατάξεις της παραπάνω συστατικής του πράξης, του παρακάτω οργα¬ 
νισμού, του Α.Ν. 2039/39 και των διαταγμάτων που εκδόθηκαν ή θα 
εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δεκατέσσερα (14) άρθρα και καταχω¬ 
ρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΔΩΡΟΘΕΕΙΟΝ ΚΟΙΝΩΦΕΛΕΣ ΙΔΡΥΜΑ ΥΠΟΤΡΟΦΙΩΝ ΜΗ¬ 
ΤΡΟΠΟΛΙΤΟΥ ΣΥΡΟΥ ΔΩΡΟΘΕΟΥ ΣΤΕΚΑ - ΕΡΜΟΥΠΟΛΗ ΣΥ¬ 
ΡΟΥ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΔΩΡΟΘΕΕΙΟΝ ΚΟΙ¬ 
ΝΩΦΕΛΕΣ ΙΔΡΥΜΑ ΥΠΟΤΡΟΦΙΩΝ ΜΗΤΡΟΠΟΛΙΤΟΥ ΣΥΡΟΥ 
ΔΩΡΟΘΕΟΥ ΣΤΕΚΑ - ΕΡΜΟΥΠΟΛΗ ΣΥΡΟΥ», που συστήθηκε από 
τον Σεβασμιότατο Μητροπολίτη Σύρου - Τήνου - Άνδρου - Κέας - Μή¬ 
λου και Μυκόνου Δωρόθεο Στέκα του Αντωνίου με την αριθ. 15588/ 
15.5.1990 πράξη του συμβολαιογράφου Ερμούπολης Σύρου Μαξΐμου 
Ιωάννου Ταλασλή όπως τροποποιήθηκε και κωδικοποιήθηκε με την 
πράξη αριθ, 16828/21.1.1992 του ίδιου συμβολαιογράφου, αποτελεί 


νομικό πρόσωπο ιδιωτικού δικαίου και διέπεται από τις διατάξεις της 
παραπάνω συστατικής πράξης, του παρόντος οργανισμού, του Α.Ν. 
2039/39 όπως κάθε φορά ισχύει ο νόμος αυτός και των διαταγμάτων 
που εκδόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Ερμούπολη Σύρου. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο, την επωνυμία του ιδρύματος και στο μέσον αυτής 
φέρει Βυζαντινό δικέφαλο αετό και το έτος ιδρύσεως. 

Άρθρο 2 
Σκοπός 

Σκοπός του ιδρύματος είναι: Η παροχή υποτροφιών χωρίς διαγωνι¬ 
σμό, σε οικονομικά αδύνατους Συριανούς αποφοίτους των Λυκείων και 
Γυμνασίων Αρρένων και Θηλέων, της Νήσου Σύρου ως και της Σχολής 
Μηχανικών Εμπορικού Ναυτικού, ορθοδόξους το δόγμα που έχουν επι¬ 
τύχει την εισαγωγή τους στα Ανώτατα Εκπαιδευτικά Ιδρύματα ή στα 
Τεχνολογικά Εκπαιδευτικά Ιδρύματα της χώρας ή στις Εκκλησιαστικές 
Σχολές με σκοπό να χειροτονηθούν κληρικοί. 

Αν δεν υπάρχουν μαθητές ή μαθήτριες της κατηγορίας αυτής δεν πα¬ 
ρέχεται υποτροφία κατά το έτος αυτό. 

Η επιλογή των υποτρόφων γίνεται από το Διοικητικό Συμβούλιο του 
ιδρύματος και προτιμούνται εκείνοι που έχουν την καλύτερη επίδοση και 
την μεγαλύτερη ανάγκη. Αν δεν υπάρχουν οικονομικά αδύνατοι επιλέ¬ 
γονται εκείνοι που είναι λιγότεροι εύποροι. 

Άρθρο 3 

Περιουσία - Πόροι 

1. Περιουσία του ιδρύματος αποτελεί το ποσόν των πέντε εκατομμυ¬ 
ρίων δραχμών το οποίο θα κατατεθεί σε τράπεζα του εσωτερικού την 
οποία θα επιλέξει ο ίδιος ο ιδρυτής, σε αναπαλλοτρίωτη κατάθεση και 
χωρίς να υπάρχει δυνατότητα μετατροπής του σε δραχμές αν είναι σε 
ξένη τράπεζα και ξένο νόμισμα. 

Το Διοικητικό Συμβούλιο του ιδρύματος θα πρέπει να φροντίζει πά¬ 
ντα, ώστε η παραπάνω κατάθεση να φέρει στο ίδρυμα τον μεγαλύτερο 
τόκο. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που προς αυτό. 

Άρθρο 4 

Διοίκησης 

1. Το ίδρυμα διοικείται από πενταμελές Διοικητικό Συμβούλιο που 
αποτελείται από τους: 

α) Εκάστοτε Μητροπολίτη Σύρου, ως Πρόεδρο. 

β) Εκάστοτε Γ ενικό Αρχιερατικό Επίτροπο της Μητρόπολης Σύρου. 

γ) Εκάστοτε Δήμαρχο Ερμούπολης Σύρου εφ’ όσον είναι ορθόδοξος 
το Δόγμα. 

Αν όχι, τότε τον εκ των Συμβούλων πλειοψηφήσαντα κατά την 
εκλογή ορθόδοξο. 

δ) Εκάστοτε Εισαγγελέα Πρωτοδικών Σύρου. 

ε) Εκάστοτε Προϊστάμενο Διεύθυνσης Δευτεροβάθμιας Εκπαίδευσης 
Ερμουπόλεως. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από μυστική ψηφοφορία, τον Αντιπρόεδρο, το Γραμματέα και τον 
Ταμία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
σύμφωνα με τις διατάξεις της συστατικής πράξης και του άρθρου 99 του 
Α.Ν. 2039/39. 

4. Το Διοικητικό Συμβούλιο συνεδριάζει τακτικά κάθε έξι μήνες. 
Έκτακτα συνεδριάζει όποτε το ζητήσει ο Πρόεδρος ή δύο από τα μέλη 
του, με γραπτή αίτησή τους προς τον Πρόεδρο, πάντοτε όμως έπειτα 
από πρόσκληση του Προέδρου. Σε περίπτωση άρνησης τούτου να συ- 
γκαλέσει το Συμβούλιο, τούτο συγκαλείται από τα μέλη που ζήτησαν τη 

σύγκληση αυτού, οπότε τούτο συνεδριάζει και χωρίς την παρουσία του 
Προέδρου, αρκεί να είναι παρόντα τρία τουλάχιστον μέλη του. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από δύο συνεχείς συνεδριάσεις, θεωρείται ότι 
έχει παραιτηθεί και η κενή θέση αυτού συμπληρώνεται κατά τα οριζό¬ 
μενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούται όμως οδοιπορικών ή άλλων εξόδων που 
δαπάνησαν για την εκτέλεση υπηρεσίας του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του ΑΝ 2039/39 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Κυκλά¬ 
δων) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του ΑΝ. 2039/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών καθώς και για την ανακήρυξη ευεργετών και δωρη¬ 
τών του ιδρύματος, και 

δ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με .απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου πέντε (5) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα την ημερήσια διά¬ 
ταξη των θεμάτων που θα συζητηθούν, την οποία και υπογράφει, θέμα 
που δεν περιλαμβάνεται σ’ αυτήν δε συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 


Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέρος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του ΑΪί 2039/39, έχοντας την ευχέ¬ 
ρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία όταν απουσιάζει ή κωλύεται, αναπληρώνει άλλο μέρος 
του Διοικητικού Συμβουλίου που ορίζεται με απόφαση αυτού. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν οι οικονομικά αδύνατοι Συριανοί από¬ 
φοιτοι των Λυκείων και Γυμνασίων Αρρένων και Θηλέων της Νήσου 
Σύρου ως και της Σχολής Μηχανικών Εμπορικού Ναυτικού, ορθόδοξοι 
το δόγμα, που έχουν επιτύχει την εισαγωγή τους στα Ανώτατα Εκπαι¬ 
δευτικά Ιδρύματα ή στα Τεχνολογικά ιδρύματα της Χώρας ή στις Εκ¬ 
κλησιαστικές Σχολές με σκοπό να χειροτονηθούν κληρικοί. 

2. Η επιλογή και ανακήρυξη των υποτρόφων γίνεται χωρίς διαγωνι¬ 
σμό, σύμφωνα με τις διατάξεις της συστατικής πράξης του ιδρύματος, 
του παρόντος οργανισμού, του Α.Ν. 2039/39 και του από 18.8.1941 
Καν. Δ/τος (ΦΕΚ 286/Α/23.8.1941). 

Άρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου ως και ο αριθ¬ 
μός των υποτρόφων καθορίζεται με απόφαση του Διοικητικού Συμβου¬ 
λίου, ανάλογα με το ύψος των καθαρών εσόδων του ιδρύματος και τον 


4036 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


αριθμό των υποτρόφων, πάντοτε όμως μέσα στα όρια που ορίζονται από 
τις διατάξεις της συστατικής πράξης του ιδρύματος, του άρθρου 54 του 
Α.Ν. 2039/39 και του άρθρου 28 του από 18.8.1941 σχετικού Καν. 
Δ/ 

τος. 

2. Οι υποτροφίες καταβάλλονται στους δικαιούχους σύμφωνα με τις 
διατάξεις των άρθρων 24, 26 και 27 του από 18.8.1941 Καν. Δ/τος 
(ΦΕΚ 286/Α/23.8.1941). 

3. Η χορήγηση της υποτροφίας διακόπτεται όταν συντρέχουν οι 
προϋποθέσεις που ορίζονται από τις διατάξεις της συστατικής πράξης 
του ιδρύματος και του άρθρου 29 του παραπάνω Κανονιστικού Διατάγ¬ 
ματος, οι οποίες διαπιστώνονται με πράξη του Διοικητικού Συμβουλίου 
του ιδρύματος, που έχει υποχρέωση να παρακολουθεί την όλη πορεία 
των σπουδών των υποτρόφων και να αξιώνει απ’ αυτούς την υποβολή, 
κάθε έτος, αποδεικτικών στοιχείων της επίδοσής τους. Η μη καταβολή 
των ζητηθέντων αποδεικτικών τούτων στοιχείων, συνεπάγεται τη δια¬ 
κοπή της υποτροφίας. 

Άρθρο 11 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του ΑΝ. 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939), 

Άρθρο 12 “ 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζονται τα ονό¬ 
ματα των υποτρόφων, η σχολή που φοιτούν, ο χρόνος και το ποσό της 
υποτροφίας κάθε υποτρόφου και τα λοιπά στοιχεία, τα οποία ορίζονται 
από τις διατάξεις του άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύσεων και βρα¬ 
βείων. 

στ) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του ΑΝ 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 


Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για οποιοδήποτε λόγο η πε¬ 
ριουσία του περιέρχεται με τον όρο του αναπαλλοτριώτου στο Γηροκο¬ 
μείο Αγίου Ιωάννου Ταλάντων Ερμούπολης της Μητρόπολης Σύρου. 

Στους Υπουργούς Οικονομικών και Εθνικής Παιδείας και Θρησκευ¬ 


μάτων αναθέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 19 Ιουνίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ 8. ΘΡΗΣΚΕΥΜΑΤΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΦΛΙΑΣ 
-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ, 8990 (3) 

Προσαρμογή του ΟΕΥ της Κοινότητας Ελαφοχωρίου Ν. Καβάλας στις 
διατάξεις του Ν. 1586/86. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις των άρθρων: α) του Ν. 1188/1981 «περί κυρώ- 
σεως του κώδικος περί καταστάσεως προσωπικού Οργανισμών Τοπι¬ 
κής Αυτοδιοίκησης» β) του Ν. 1586/1986 «Βαθμολογική διάρθρωση 
των θέσεων του Δημοσίου, ΝΠΔΔ & των Οργανισμών Τοπ. Αυτ/σης 
και γ) του άρθρου 164 του ΔΚΚ (Π.Δ. 323/1989). 

2. Την αριθ. 25/1991 απόφαση του Κοινοτικού Συμβουλίου Ελαφο¬ 
χωρίου, σχετικά με την προσαρμογή του ΟΕΥ της Κοινότητας Ελαφο¬ 
χωρίου στις διατάξεις του Ν. 1586/1986. 

3. Τη σύμφωνη γνώμη του Υπηρεσιακού Συμβουλίου του άρθρου 14 
του Ν. 1586/1986, που διατυπώθηκε στο αριθ. 3/1992 πρακτικό συ¬ 
νεδρίασης αυτού (θέμα 10ο), αποφασίζουμε: 

Εγκρίνουμε τον Οργανισμό Εσωτερικής Υπηρεσίας της Κοινότητας 
Ελαφοχωρίου όπως αυτός προσαρμόσθηκε στις διατάξεις του Ν. 1586/ 
1986 με την αριθ. 25/1991 απόφαση του Κοινοτικού Συμβουλίου 
Ελαφοχωρίου και ο οποίος θα εμφανίζει στο εξής την κατωτέρω σύν¬ 
θεση: 

Κατηγορία ΔΕ 

Κλάδος ΔΕΙ Διοικητικού 

Μία (1) θέση με βαθμούς Γ' - Α’. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 3 Ιουνίου 1992 
Με εντολή Νομάρχη 
Η Διευθύντρια 
Σ. ΜΠΑΖΔΑΡΑ 


♦ 


Αριθ. 1084 (4) 

Έγκριση του Ειδικού Κανονισμού Λιμένα Θήρας αριθμ. 35 «Περί 
Αχθοφορικών Δικαιωμάτων του Λιμένα Θήρας». 

Ο ΕΠΑΡΧΟΣ ΘΗΡΑΣ 


Σύμφωνα με: 

1) Τις διατάξεις του άρθρου 10 του Ν. 1940/91 (ΦΕΚ 40 Τεύχος 
Α/18.3.1991) περί Μονάδας Ειδικών Αποστολών Σώματος, που αντι¬ 
καθιστά το άρθρο 156 του Ν.Δ. 187/1973 (ΦΕΚ 261 Τεύχος Α’/ 
13.10.73) περί ΚΔΝΔ. 

2) Το σχέδιο του Ειδικού Κανονισμού Λιμένα ΘΗΡΑΣ, που υποβλή¬ 
θηκε με την αναφορά της Λιμενικής Αρχής Θήρας αριθμ. 3131.3/7/ 
92/11.5.92 και επειδή, με τις ανωτέρω διατάξεις ρυθμίζονται θέματα 
που κανονίζουν την εύρυθμη λειτουργία του λιμένα, αποφασίζουμε: 

Άρθρο Μόνο 

α) Εγκρίνουμε τον πιο κάτω Ειδικό Κανονισμό του Λιμένα Θήρας 
αριθμ. 35. 


ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΘΗΡΑΣ ΑΡΙΘΜ. 35 


Περί αχθοφορικών δικαιωμάτων του Λιμένα Θήρας. 
Ο ΛΙΜΕΝΑΡΧΗΣ ΘΗΡΑΣ 


Έχοντας υπόψη: 

α) Τις διατάξεις του από 9 Ιουνίου 1948 Β.Δ. Κωδικοποιημένου Νό¬ 
μου 499/47 «Περί πειθαρχικής εξουσίας των Προϊσταμένων Λιμενι¬ 
κών Αρχών» (ΦΕΚ 162-Α) συνδυαζόμενες με τα άρθρα 141-157 του 
Ν.Δ. 187/1973 με το οποίο κυρώθηκε ο Κώδικας Δημοσίου Ναυτικού 
Δικαίου (ΦΕΚ 261-Α). 

β) Το άρθρο 10 του Ν. 1940/91 (ΦΕΚ 40 ΤΕΥΧΟΣ Α/ 
18.3.1991) περί Μονάδας Ειδικών Αποστολών Σώματος, που αντικα¬ 
θιστά το άρθρο 156 του Ν.Δ. 187/1873 (ΦΕΚ 261 ΤΕΥΧΟΣ Α/ 
13.10.73) περί ΚΔΝΔ. 

γ) Τις διατάξεις του Ν.Δ. 444/70 περί αρμοδιότητας του Λ.Σ. και 
σχέσεως προς τας αρμοδιότητας των Σωμάτων Ασφαλείας (ΦΕΚ 
39-Α), αποφασίζουμε: 

Άρθρο 1 
ΟΡΙΑ ΙΣΧΥΟΣ 

Ο παρών Ειδικός Κανονισμός Λιμένα ισχύει για τα λιμάνια, τους όρ¬ 
μους και τη θαλάσσια έκταση και τη χερσαία ζώνη της περιοχής δικαιο¬ 
δοσίας της Λιμενικής Αρχής ΘΗΡΑΣ και των υφισταμένων της Λιμενι¬ 
κών Σταθμών και Υπαλλήλων Λιμένα, καθώς αυτή καθορίζεται από τις 
κείμενες διατάξεις. 

Άρθρο 2 

ΑΧΘΟΦΟΡΙΚΑ ΔΙΚΑΙΩΜΑΤΑ 

1. Τα αχθοφορικά δικαιώματα εισπράττονται μόνο από τους επιβι¬ 
βαζόμενους επί των πλοίων προς μεταφορά επιβάτες. 

2. Τα δικαιώματα των αχθοφόρων - αποσκευοφορέων που μεταφέ¬ 
ρουν συνήθεις αποσκευές (βάρους μέχρι 25 κιλών) καθορίζονται σε 
ογδόντα εννέα (89) δραχμές ανεξαρτήτως της θέσης του επιβάτη και 
κατηγορίας του εισιτηρίου του. 

3. Για αποσκευές βάρους μεγαλύτερου των 25 κιλών τα αχθοφορικά 
δικαιώματα προσαυξάνονται ως ακολούθως: 

α) από 26 μέχρι 40 κιλά 32 δρχ. κατά τεμάχιο. 

β) από 41 μέχρι 60 κιλά 46 δρχ. κατά τεμάιο. 

γ) από 61 μέχρι 100 κιλά 59 δρχ. κατά τεμάχιο. 

δ) από 101 κιλά και πάνω 79 δρχ. κατά τεμάχιο. 

4. Οι τυχόν χορηγούμενες με απόφαση του Υ.Ε.Ν. εκπτώσεις επί της 
τιμής του εισιτηρίου των επιβατών δεν επιφέρουν αντίστοιχη έκπτωση 
στα αχθοφορικά δικαιώματα. 

5. Δεν εισπράττονται αχθοφορικά δικαιώματα στις παρακάτω περι¬ 
πτώσεις: 

α) Από τους περιηγητές οι οποίοι ταξιδεύουν με κρουαζιερόπλοια που 
καταπλέουν στο λιμένα, αποβιβάζονται επισκέπτονται την πόλη και επι¬ 
βιβάζονται εκ νέου επί του ίδιου πλοίου για συνέχιση του ταξειδίου. 

β) Από τους ταξιδεύοντες δωρεάν με σημείωμα απορίας της Λιμενι- 
κής Αρχής. 

γ) Από τους οπλίτες των Ενόπλων Δυνάμεων και των Σωμάτων 
Ασφαλείας που επιβιβάζονται για να ταξιδέψουν με κατάσταση επιβίβα¬ 
σης. 

δ) Από τους επιβάτες τους δικαιούμενους δωρεάν μεταφοράς σύμ¬ 
φωνα με ειδικές διατάξεις. 

6. Κατά την άφιξη των πλοίων και την αποβίβαση των επιβατών δεν 
εισπράττεται αχθοφορικά δικαίωμα. Οι αποσκευοφορείς όμως υποχρε- 
ούνται να μεταφέρουν τις αποσκευές των επιβατών από το πλοίο στην 
ξηρά. 

7. Δεν επιτρέπεται η λήψη φιλοδωρήματος καθώς και η απαίτηση 
πρόσθετης αμοιβής, που δεν προβλέπεται από τον παρόντα κανονισμό. 

Άρθρο 3 

Τα αχθοφορικά δικαιώματα του άρθρου 2 παράγραφος 2 του παρό¬ 
ντος για τους λιμένες ΦΟΛΕΓΑΝΔΡΟΥ - ΣΙΚΙΝΟΥ - ΑΝΑΦΗΣ και 
ΟΙΑΣ (Ν. ΘΗΡΑΣ) καθορίζονται σε εκατόν σαράντα (140) δραχμές για 
κάθε επιβάτη ανεξάρτητα από τη θέση του στο πλοίο. 

Άρθρο 4 

ΠΡΟΣΑΥΞΗΣΕΙΣ 

1. Τα αχθοφορικά δικαιώματα των άρθρων 2 και 3 του παρόντος ει¬ 
δικού κανονισμού προσαυξάνονται κατά 15% για χορήγηση Δώρου 
Εορτών Χριστουγένων και Πάσχα, 15% για χορήγηση Επιδόματος 
Αδειας και 10% υπέρ του Λογαριασμού Επιδόματος Γάμου. 

2. Οι εργοδοτικές εισφορές υπέρ Ι.Κ.Α. καθορίζονται σύμφωνα με 
την ισχύουσα κάθε φορά νομοθετική διάταξη του Ι.Κ.Α. 

Άρθρο 5 

ΕΙΣΠΡΑΞΗ - ΑΠΟΔΟΣΗ 

1. Η είσπραξη των βασικών αχθοφορικών δικαιωμάτων μετά των 


προσαυξήσεων που προβλέπονται από τα άρθρα 2,3 και 4 του παρόντος 
ενεργείται από τα εξουσιοδοτημένα προς τούτο γραφεία εκδόσεως εισι¬ 
τηρίων. 

Αυτά εισπράττονται με την έκδοση του εισιτηρίου ή με την επιβεβαί¬ 
ωσή του εφόσον πρόκειται για εισιτήριο επιστροφής, βάσει εντύπων απο¬ 
δείξεων αριθμημένων και θεωρημένων από τη Λιμενική Αρχή, οι οποίες 
προσαρτώνται επί του εισιτηρίου. 

2. Οι εισπράττοντες το δικαίωμα για λογαριασμό των αχθοφόρων, 
δικαιούνται αμοιβής που ανέρχεται σε ποσοστό 3% επί του εισπραττό- 
μενου αχθοφορικού δικαιώματος και των προσαυξήσεών του. 

3. Η απόδοση των παραπάνω αχθοφορικών δικαιωμάτων γίνεται 
από τους Υπεύθυνους Ναυτικούς Πράκτορες προς τους αχθοφόρους με 
πενταπλότυπες αποδείξεις του Ι.Κ.Α. με τις οποίες εφοδιάζονται με ευ¬ 
θύνη τους οι αχθοφόροι από το αρμόδιο Υποκατάστημα Ι.Κ.Α. περιοχής 
τους. Ένα στέλεχος παραμένει στον υπόλογο της είσπραξης. 

Οι υπεύθυνοι απόδοσης κατά λιμένα Ναυτικοί Πράκτορες λαμβάνουν 
ως αμοιβή ποσοστό 3% επί των εισπραττομένων αχθοφορικών δικαιω¬ 
μάτων. 

4. Η απόδοση των εισπραχθέντων δικαιωμάτων γίνεται στο πρώτο 
Ιδνθήμερο του επομένου μήνα με καταστάσεις στις οποίες αναγράφεται 
ο αριθμός των επιβιβαζομένων κατά πλοίο και δρομολόγιο επιβατών 
και το αντίστοιχο εισπραχθέν αχθοφορικά δικαίωμα. 

Άρθρο 6 

ΔΙΑΘΕΣΗ ΚΑΤΑΝΟΜΗ ΠΟΣΩΝ ΑΡΘΡΟΥ 4 

1. Ο υπόλογος των αχθοφόρων που είναι επιφορτισμένος για την εί¬ 
σπραξη του δικαιώματος τηρεί βιβλίο εισπράξεων θεωρημένο κατά σε¬ 
λίδα από τη Λιμενική Αρχή, στο οποίο καταχωρεί αναλυτικά τα εισπρα- 
χθέντα ποσά σύμφωνα με το άρθρο 4 του παρόντος. 

2. Με απόφαση του Λιμενάρχη ορίζεται επιτροπή αποτελούμενη από 
τον Πρόεδρο και το Γενικό Γραμματέα των Αχθοφόρων, η οποία υπό 
την προεδρία του Προϊσταμένου της Λιμενικής Αρχής χειρίζεται κάθε 
ζήτημα που αφορά τα παραπάνω ποσά δώρου, εορτών αδείας κ.λπ. 

3. Όταν εκ των εισπράξεων συμπληρωθεί το ποσόν των 50.000 
δραχμών αυτό κατατίθεται με μέριμνα του ταμία των αχθοφόρων σε 
Τράπεζα και σε χωριστούς λογαριασμούς για το Δώρο Εορτών, το Επί¬ 
δομα Αδείας και το επίδομα γάμου και προσκομίζεται την ίδια ημέρα η 
σχετική απόδειξη κατάθεσης στον υπόλογο. 

4. Η ανάληψη των ποσών αυτών για διανομή διενεργείται με υπο¬ 
γραφή και των τριών μελών της αναφερομένης Επιτροπής στην παρά¬ 
γραφο 3 του παρόντος άρθρου. 

5. Η κατανομή των εισπράξεων γίνεται εξίσου σε κάθε δικαιούχο με 
μέριμνα του υπεύθυνου τήρησης των λογαριασμών με την εποπτεία του 
οικείου Λιμενάρχη. 

6. Δικαιούχοι είναι οι μονίμως εργαζόμενοι και εφοδιασμένοι με 
άδεια εργασίας τους, καθώς και όσοι τιμωρούνται με αργία ή αφαίρεση 
της αδείας τους για το χρονικό διάστημα της απουσίας τους. 

8. Μετά την καταβολή τους Δώρου εορτών (Χριστούγεννα - Πάσχα) 
και του επιδόματος αδείας συντάσσεται λογιστικό δελτίο στο οποίο ανα- 
φέρονται οι πραγματοποιηθείσες εισπράξεις και οι γενόμενες πληρωμές. 
Το λογιστικό δελτίο παραμένει στο αρχείο της Επιτροπής αντίγραφο δε 
αυτού υποβάλλεται στον ΥΕΝ/Δ.Λ.Λ.Ε β' το αργότερο μέχρι 25 Ια¬ 
νουάριου εκάστου έτους με μέριμνα του οικείου Λιμενάρχη. Τα επιδό¬ 
ματα (Αδείας - Γάμου) καταβάλλονται στους δικαιούχους τις ημερομη¬ 
νίες που προβλέπονται από την εργατική νομοθεσία. 

9. Για κάθε αμφισβήτηση που προκύπτει από την υλοποίηση των πα- 
πάνω αρμόδια για την επίλυσή της είναι η από το παρόν άρθρο παρ. 2 
συγκροτούμενη Επιτροπή της οποίας οι σχετικές αποφάσεις καταχω- 
ρούνται πάντοτε σε βιβλίο Πρακτικών. Στο ίδιο βιβλίο καταχωρούνται 
οι αποφάσεις και οι λογαριασμοί που προηγούνται της διανομής του Δώ¬ 
ρου Εορτών, επιδόματος αδείας κ.λπ. 

10. Για τις δαπάνες διοικήσεως παρακρατείται ποσοστό 2% επί των 
καθαρών εισπράξεων του άρθρου 4. 

Άρθρο 7 

ΤΕΛΙΚΕΣ ΔΙΑΤΑΞΕΙΣ 

1. Οι Αχθοφόροι υποχρεούνται να φέρουν ομοιόμορφη μπλέ στολή με 
πλαστική χρώματος λευκού κονκάρδα στο στήθος που θα αναγράφεται 
με γράμματα μπλε το ονοματεπώνυμό τους. Επίσης να διαθέτουν τον 
απαραίτητο και κατάλληλο εξοπλισμό μεταφοράς αποσκευών σύμφωνα 
με τις υποδείξεις της Λιμενικής Αρχής. 

2. Οποιοδήποτε άλλο θέμα σχετίζεται με την αχθοφορική εργασία 

και αποσκοπεί στη καλλίτερη εξυπηρέτηση του Λιμένα και των επιβα¬ 
τών ρυθμίζεται με αποφάσεις της Λιμενικής Αρχής. Ειδικότερα δε ο 
αριθμός των αναγκαίων κατά πλοίο Αχθοφόρων. 

Άρθρο 8 

Καταργούμενες διατάξεις 

Από την έναρξη της ισχύος του παρόντος Κανονισμού καταργείται ο 
αριθμ. 33/91 (ΦΕΚ 908 Α/91) Ειδικός Κανονισμός Λιμένας Θήρας, 
ως και κάθε άλλη διάταξη που είναι αντίθετη με τις διατάξεις του παρό¬ 
ντος Κανονισμού. 

Άρθρο 9 

Κυρώσεις 

Οι παραβάτες του παρόντος Κανονισμού, του οποίου η εκτέλεση ανα¬ 
τίθεται στα Λιμενικά Όργανα, ανεξάρτητα από τις συντρέχουσες αστι¬ 
κές και ποινικές ευθύνες που συντρέχουν από την ισχύουσα νομοθεσία, 
υπόκεινται και στις κυρώσεις του άρθρου 157 του Ν.Δ. 187/73 (ΦΕΚ 
261 Α/3.10.73), όπως τροποποιήθηκε με το Π.Δ. 207/1985 (ΦΕΚ 
76 Α/3.5.85). 

Θήρα, 11 Μαΐου 1992 
Ο Λιμενάρχης 

Ανθ/ρχος Λ.Σ. ΣΤ. ΣΤΑΥΡΙΑΝΙΔΗΣ 

β. Ορίζουμε ημερομηνία έναρξης αυτούς από την ημέρα δημοσίευσης 
του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θήρα, 13 Μαΐου 1992 
Ο Έπαρχος 

ΑΡΤΕΜΙΟΣ ΜΗΤΡΟΠΙΑΣ 

-♦- 

Αριθ. ΕΣ/12316 (5) 

Τροποποίηση και προσαρμογή του Οργανισμού Εσωτερικής Υπηρεσίας 
της Κοινότητας Βαλτερού Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Την αναφορά της Κοινότητας Βαλτερού αριθμ. 405/4.3.1992 με 
την οποία υποβλήθηκε η απόφαση του Κοινοτικού Συμβουλίου αριθ. 
17/1992 που αναφέρεται στην τροποποποίηση και προσαρμογή του 
Οργανισμού Εσωτερικής Υπηρεσίας της Κοινότητας αυτής. 

2. Τις διατάξεις του άρθρου 12 του Ν. 1188/81 «περί κυρώσεως 
του Κώδικος» «περί καταστάσεως προσωπικού οργανισμών τοπικής αυ- 
τοδιοικήσεως» όπως αντικαταστάθηκαν με τις όμοιες της παρ. 1 του 
άρθρου 26 του Ν. 1832/89. 


3. Τις διατάξεις των άρθρων 1-4, 9 και 15 του Ν. 1586/86 «Βαθ¬ 
μολογική διάρθρωση των θέσεων του Δημοσίου, των Ν.Π.Δ.Δ. και των 
οργανισμών τοπικής αυτοδιοίκησης και άλλες διατάξεις» και του Π.Δ. 
22/1990. 

4. Την γνωμοδότηση του Υπηρεσιακού Συμβουλίου του άρθρου 5 του 
Ν. 1188/81 αριθ. 4/1/20.4.1992, τα υπόλοιπα στοιχεία του φακέλ- 
λου και την οικονομική κατάσταση της Κοινότητας. 

5. Τις αριθ. 53660/59/6.8.1986 και 75643/16.1.1987 διατα¬ 
γές του ΥΠΕΣ, αποφασίζουμε: 

Εγκρίνουμε τον Οργανισμό Εσωτερικής Υπηρεσίας της Κοινότητας 
Βαλτερού, ο οποίος τροποποιήθηκε και προσαρμόσθηκε με την απόφαση 
του Κοινοτικού Συμβουλίου αριθ. 17/1992, ώστε αυτός να περιλαμβά¬ 
νει την κατωτέρω υπηρεσιακή διάρθρωση: 

Αυτοτελές Γραφείο με τις εξής θέσεις υπαλλήλων 
Α. ΚΑΤΗΓΟΡΙΑ ΔΕ 

1. Κλάδος ΔΕΙ Διοικητικού 

Δύο θέσεις υπαλλήλων με διαβάθμιση Γ’-Α’ 

Β. ΚΑΤΗΓΟΡΙΑ ΥΕ 

1. Κλάδος ΥΕ 1 Κλητήρων - θυρωρών - γενικών καθηκόντων 

Μία (1) θέση υπαλλήλων με διαβάθμιση Δ' - Γ' 

2. Κλάδος ΥΕ 16 προσωπικού καθαριότητας 

Μία θέση υπαλλήλου με διαβάθμιση Δ’ - Γ' 

Για τη θέση του Προϊσταμένου του «Αυτοτελούς Γραφείου» κρίνεται 
ένας από τους υπαλλήλους του κλάδου ΔΕΙ Διοικητικού. 

Σέρρες, 29 Μαΐου 1992 

Η Διευθύνουσα Τμημ/ρχης 
ΔΙΝΩΡΑ ΤΣΑΠΝΙΔΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην απόφαση με αριθ. Φ. 121/Β3/1872/ 14.4.1992 του Υπουρ¬ 
γού Εθνικής Παιδείας που αφορά κοστολόγηση των δωρεάν διατιθεμέ- 
νων συγγραμμάτων στους φοιτητές Α.Ε.Ι. για τα ακαδημαϊκά έτη 
1990-91 και 1991-1992 που δημοσιεύτηκε στο ΦΕΚ 315/ 
12.5.1992 (τ.Β’) επιφέρεται η πιο κάτω διόρθωση: 

Στη σελ. 3016 στις εκδόσεις Δόμος Δ.Γ. Μαυρόπουλος και Σία Ε.Ε. 
το με αριθ. 5 βιβλίο του Χρήστου Γιανναρά Αλβαβητάρι της πίστης 
αναγράφεται λανθασμένα ότι διανέμεται στο «1. Τμήμα Πολιτ. Επιστ. 
και Διεθν. Σπουδών του Παντείου Πανεπιστημίου» διορθώνεται στο σω¬ 
στό: «Παιδαγωγικό Δ.Ε. του Παν/μίου Πατρών». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



